রাঢ় অঞ্চলের কাটোয়া মহকুমা অতি প্রাচীন জনপদ হিসেবে চিহ্নিত৷ ওই জনপদের গঙ্গা তীরবর্তী কাটোয়র শাঁখাইঘাট থেকে দাঁইহাট পর্যন্ত প্রায় সাত কিলোমিটার অঞ্চলের বারোটি ঘাট আর তেরোটি হাট নিয়ে একদা গড়ে উঠেছিল প্রাচীন ইন্দ্রাণী নগর৷ বিভিন্ন পুরাণ বৃত্তান্ত এবং প্রাচীন ইতিহাসে ইন্দ্রাণী নগরী ঘিরে অনেক কাহিনি, উপ-কাহিনির উল্লেখ রয়েছে৷ ইসলামি শাসনের যু্গে, পাঠান ও মোঘল পর্বে ওই অঞ্চল ছিল খুবই সমৃদ্ধ৷ বাংলার নবাব আলিবর্দী খানের আমলে বাংলার পশ্চিম অংশ জুড়ে যে বর্গি হাঙ্গামা হয় তার সূচনা হয় দাঁইহাট থেকে৷ বর্গিদের আক্রমণে কাটোয়া ও তত্&zwj;সংলগ্ন ইন্দ্রাণী নগর ধ্বংস হয়ে যায়৷ সেই প্রাচীন জনপদের আদি বৃত্তান্ত৷